[{"text_idx": "#000000", "text": "Minu pikk plaan on minu lapsed."}, {"text_idx": "#000003", "text": "Mitmed inimesed olid pettunud ja mo\u0303ni lausa vihane valimissu\u0308steemi peale."}, {"text_idx": "#000004", "text": "Kuidas on vo\u0303imalik, et keegi saab nii suure mandaadi ning ei osutu valituks, sest su\u0308steem ei vo\u0303imalda seda? See sama su\u0308steem ongi u\u0308ks oluline po\u0303hjus, miks inimesed tunnevad, et nii riigi kui omavalitsuste juhtimine neist kaugeneb."}, {"text_idx": "#000009", "text": "Kogukondadel aga ka u\u0308ksikutel oma valdkonna spetsialistidel puuduvad ta\u0308na reaalsed vo\u0303imalused ennast poliitiliselt sidumata ku\u0308sida mandaati esindamiseks. Mind ei lohuta teadmine, et ko\u0303ikidel on vo\u0303imalik u\u0308hineda olemasolevate nimekirjadega, luua oma vo\u0303i koguni erakond."}, {"text_idx": "#000010", "text": "Reedel, 01.ma\u0308rtsil oli mul vo\u0303imalus jagada enda mo\u0303tteid Raadio Kadi kuulajatega otsesaates Valimisstuudio (saade on ja\u0308relkuulatav siit: )"}, {"text_idx": "#000014", "text": "To\u0303mbekeskused saavad ta\u0308na hakkama ilma riigipoolsete investeeringuteta. Olen seisukohal, et siseriiklikke investeeringuid tuleb suunata va\u0308ljapoole to\u0303mbekeskusi. Sama po\u0303himo\u0303te kehtib ka Euroopa Liidu toetustele \u2013 need peavad minema peamiselt regionaalse arengu toetuseks."}, {"text_idx": "#000015", "text": "Eesti 200-ga on liitunud inimesed, kes on spetsialistid ja juba omal alal edukad. Inimesed, kes ei ole kutselised poliitikud, aga valmis tegema pausi on karja\u0308a\u0308ris ja andma osa oma elust selleks, et meie elu la\u0308heks paremaks. Peamiselt vaieldakse poliitikas detailide u\u0308le ja tihti minnakse selle pa\u0308rast ka kiskuma. Meil sellist tava ei ole \u2013 meil on pikk plaan ja visioon selle kohta, kuidas elu Saaremaal paremaks muuta."}, {"text_idx": "#000016", "text": "Lisaks minule ja Priit Alama\u0308ele osales saates ka Kristina Kallas \u2013 Eesti 200 peaministri kandidaat 2019. aasta riigikogu valimistel. Mulle meeldib, kuidas Kristina Kallas rahulikult ja lihtsalt ra\u0308a\u0308gib lahti protsessid, milles me osalised oleme."}, {"text_idx": "#000017", "text": "> Kas teadsid, et Saaremaa rahvastiku prognoos aastani 2040 on miinus 10000 elanikku? Demograafide arvutused viitavad sellele, et kogu Eesti rahvastik va\u0308heneb kindlasti aastani 2050, aga see ei ta\u0308henda seda, et me ei peaks tegelema su\u0308ndivuse suurendamisega ja to\u0308o\u0308jo\u0303u ku\u0308simustega."}, {"text_idx": "#000018", "text": "Selleks, et demograafilisi protsesse mo\u0303jutada ja suunata, on vaja vastu vo\u0303tta po\u0303himo\u0303tteline seisukoht riiklike investeeringute Tallinnast va\u0308lja suunamiseks. Maapiirkondade toetamine ja investeerimine peab olema loomulik ning eelistatud investeeringute jaotamisel. Riik peab toetama investeeringutega inimeste elamist maal. Ehitama ka kultuuri-, rahva- ja seltsimaju, sest kui pole kultuuritaristut, pole kultuuri ja seltsitegevust ning maapiirkond sureb va\u0308lja."}, {"text_idx": "#000019", "text": "Mul on olemas to\u0308o\u0308kogemus ettevo\u0303tjana, kogukonna elu korraldajana ning kohaliku omavalitsuse ametniku ja volinikuna. Ko\u0303ik valdkonnad on oma eripa\u0308radega, aga see ei ta\u0308henda, et nad peaksid olema ilmtingimata teineteist va\u0308listavad. Edu pant seisneb selles, kas me suudame tu\u0308himiku erinevate u\u0308hiskonna struktuuride vahel ta\u0308ita. Kas me suudame suurendada sidusust?"}, {"text_idx": "#000020", "text": "Siit jo\u0303uamegi ja\u0308lle tagasi esindamise ja esindusdemokraatiani. Kas meie esinduskogud peegeldavad ikka tegelikku elu? Ma julgen arvata, et ta\u0308na ei ole esindusorganites esindatud meie kogukondade parim potentsiaal. Ja seni, kuni see nii ei ole, ei jo\u0303ua me ka selleni, et mandaadi omanik tunneks enesel isiklikku vastutust. See tunne, kas on vo\u0303i ei. Kogukondadest kaugenemine on vo\u0303o\u0303randumise ja sotsiaalse vastutuse kadumise esimeseks tunnuseks."}, {"text_idx": "#000021", "text": "Erakond ja kogukond \u2013 mis seal vahet on?"}, {"text_idx": "#000022", "text": "Kuidas siis ikkagi on nii, et valid erakonna kandidaadi ja peaksid saama kogukonna esindaja?"}, {"text_idx": "#000023", "text": "Ega muud garantiid ei olegi, kui inimesed ise. Eesti 200 loodi, et tuua Eesti poliitikasse kaugemale vaatav vaade. Selleks, et me hakkaksime ra\u0308a\u0308kima asjadest, mis meie heaolu, toimetulekut ja enesema\u0308a\u0308ratlemist la\u0308hitulevikus mo\u0303jutavad."}, {"text_idx": "#000024", "text": "Eesti 200 kandidaadid eristuvad teistest ta\u0308na selle poolest, et nemad on oma na\u0308o ja nimega Eesti 200 so\u0303nade ja lubaduste garandiks. Nad vastutavad isiklikult. Nii on see ka kogukonnas."}, {"text_idx": "#000027", "text": "Minu peres kasvab neli last ning Saaremaa hariduselu on meie peres u\u0308lioluline teema. Maapiirkondades peab olema tagatud hea ja ka\u0308ttesaadav kooliharidus ja huviringid. Need on eelduseks, et pered tahaksid maapiirkonnas elada."}, {"text_idx": "#000028", "text": "Ja kui neil on hea elada, siis ollakse leidlikud endale to\u0308o\u0308 leidmisel ja to\u0308o\u0308kohtade loomisel."}, {"text_idx": "#000029", "text": "Meie kogukond vajab otsuseid, mis mo\u0303jutavad meie laste heaolu 15-ne aasta pa\u0308rast. Mina olen valmis neid otsuseid tegema ja vastutama oma laste tuleviku eest."}, {"text_idx": "#000031", "text": "> Seisan selle eest, et Saaremaal oleks hea elada ka meie lastel."}, {"text_idx": "#000032", "text": "> Seisan selle eest, et Saaremaa ettevo\u0303tete ja Saaremaal asuvate to\u0308o\u0308kohtade saatus ning tulevik otsustataks Saaremaal, mitte mujal."}, {"text_idx": "#000033", "text": "> Seisan selle eest, et kogukondlikke ning piirkondlikke huve arvestatakse Saaremaa ettevo\u0303tluse arendamises."}, {"text_idx": "#000034", "text": "> Seisan selle eest, et Saaremaa inimeste asjaajamine ametkondadega oleks lihtne, kiire, abistav ja toetav, et kohalikud arengupoliitikad oleks selgelt suunatud Saaremaa elanike heaolu kasvatamisele."}, {"text_idx": "#000035", "text": "> Seisan selle eest, et Saaremaa inimeste elu paraneks ning Saaremaal elades ja tegutsedes oleks rohkem vo\u0303ita, kui kaotada."}, {"text_idx": "#000037", "text": "Koit Kelder - kandidaat nr. 853"}]